PAKUOTĖS LAPELIS: INFORMACIJA VARTOTOJUI

GUDOBELIŲ TINKTŪRA VALENTIS geriamieji lašai (tirpalas)
gudobelių vaisių tinktūra

Tradicinis augalinis vaistinis preparatas


Atidžiai perskaitykite visą šį lapelį, prieš pradėdami vartoti vaistą nes jame pateikiama Jums svarbi informacija
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
-	Neišmeskite šio lapelio, nes vėl gali prireikti jį perskaityti.
-	Jeigu norite sužinoti daugiau arba pasitarti, kreipkitės į vaistininką.
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
-	Jeigu per 4 savaites Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?

1.	Kas yra GUDOBELIŲ TINKTŪRA VALENTIS ir kam jis vartojamas
2.	Kas žinotina prieš vartojant GUDOBELIŲ TINKTŪRA VALENTIS
3.	Kaip vartoti GUDOBELIŲ TINKTŪRA VALENTIS
4.	Galimas šalutinis poveikis
5.	Kaip laikyti GUDOBELIŲ TINKTŪRA VALENTIS 
6.	Pakuotės turinys ir kita informacija


1.	Kas yra GUDOBELIŲ TINKTŪRA VALENTIS ir kam jis vartojamas

Tradicinis augalinis vaistas, vartojamas širdies ir kraujagyslių funkcijų gerinimui.
Tradicinis augalinis vaistinis preparatas, kurio indikacijos pagrįstos tik ilgalaikiu vartojimu.

Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.


2.	Kas žinotina prieš vartojant GUDOBELIŲ TINKTŪRA VALENTIS

GUDOBELIŲ TINKTŪRA VALENTIS vartoti draudžiama:
· jeigu yra padidėjęs jautrumas erškėtinių šeimos augalams.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti GUDOBELIŲ TINKTŪRA VALENTIS.
Jeigu vartojant šį vaistą ilgiau kaip keturias savaites simptomai išlieka, būtina pasitarti su gydytoju ar kvalifikuotu sveikatos priežiūros specialistu.

Vaikams ir paaugliams
Šio vaisto nerekomenduojama vartoti jaunesniems nei 18 metų asmenims.

Kiti vaistai ir GUDOBELIŲ TINKTŪRA VALENTIS
Šio vaisto sąveika su kitais vaistais nežinoma.

Jeigu vartojate arba neseniai vartojote kitų vaistų, arba dėl to nesate tikri, pasakykite gydytojui arba vaistininkui.

Nėštumas, žindymo laikotarpis ir vaisingumas
[bookmark: OLE_LINK2][bookmark: OLE_LINK3]Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Nėra jokių duomenų apie šio vaisto saugumą nėščiosioms ir žindyvėms.
Nerekomenduojama vartoti nėščiosioms ir žindyvėms.

Vairavimas ir mechanizmų valdymas
Nors sudėtyje yra etanolio, šis vaistas, vartojamas rekomenduojamomis dozėmis, gebėjimo vairuoti ar valdyti mechanizmus neveikia.

GUDOBELIŲ TINKTŪRA VALENTIS sudėtyje yra etanolio
Šio vaisto sudėtyje yra ne mažiau kaip 65 % (V/V) etanolio, t.y. 641 mg dozėje. Toks dozėje esantis alkoholio kiekis atitinka 16,25 ml alaus ir 6,77 ml vyno. Mažas alkoholio kiekis, esantis šio vaisto sudėtyje, nesukelia pastebimo poveikio.


3.	Kaip vartoti GUDOBELIŲ TINKTŪRA VALENTIS

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiems
Vartoti per burną.
Jeigu gydytojas nepaskyrė kitaip, suaugusiems žmonėms reikia gerti praskiedus vandeniu po 20 - 30 geriamųjų lašų 3 - 4 kartus per dieną.
Geriamuosius lašus reikia įlašinti į nedidelį kiekį, pvz., 50 ml, vandens ir po to išgerti.

Jei negalavimai išlieka ilgiau kaip keturias savaites, būtina nustatyti jų priežastį ir prireikus koreguoti gydymą.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Vartojimas vaikams ir paaugliams
Šio vaisto nerekomenduojama naudoti jaunesniems nei 18 metų vaikams ir paaugliams, nes nėra atlikta atitinkamų saugumo tyrimų.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nepageidaujamas poveikis nežinomas.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti GUDOBELIŲ TINKTŪRA VALENTIS

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 ºC temperatūroje.
Buteliuką laikyti išorinėje dėžutėje, kad vaistas būtų apsaugotas nuo šviesos.
Buteliuką laikyti sandarų.

Ant buteliuko etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

GUDOBELIŲ TINKTŪRA VALENTIS sudėtis
·  Veiklioji medžiaga yra gudobelių vaisių tinktūra. 1 ml tirpalo (24 geriamieji lašai) yra 1 ml Crataegus monogyna Jacq. (Lindm.), C. laevigata (Poir.) DC. (C. oxyacanthoides Thuill.), fructus (gudobelių vaisių) tinktūros 1:10. Ekstrahentas: 70 % (V/V) etanolis.
·  Pagalbinių medžiagų nėra.

GUDOBELIŲ TINKTŪRA VALENTIS išvaizda ir kiekis pakuotėje
Skaidrus, gelsvai rausvos spalvos, saldoko skonio tirpalas.
Laikymo metu gali iškristi nuosėdų.

Kartono dėžutėje yra vienas buteliukas, kuriame yra 25 ml arba 80 ml geriamųjų lašų, užkemšamas lašintuvu bei užsukamas polietileniniu dangteliu. Gali būti tiekiamos ne visų dydžių pakuotės.

Registruotojas ir gamintojas

UAB „Valentis“
Molėtų pl. 11
LT-08409 Vilnius
Tel.: +370 5 2701225
Faksas: +370 5 2701223

Jeigu apie šį vaistą norite sužinoti daugiau, kreipkitės į vietinį registruotojo atstovą:

UAB „Valentis“
Molėtų pl. 11
LT-08409 Vilnius
Tel.: +370 5 2701225
Faksas: +370 5 2701223

Šis pakuotės lapelis paskutinį kartą peržiūrėtas 2021-11-18.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

